สวัสดีครับคุณ ต้องการความรู้และสอบถามผมมีเพศสัมพันธ์กับผู้หญิงขายบริการเมื่อเดือนกรกฏาคมที่ผ่านมา โดยมีการป้องกันโดยการใส่ถุงยางอนามัย โดยพอเสร็จภารกิจก็ถอดถุงยางด้วยนิ้วมือเปล่าๆ โดยนิ้วอาจมีการสัมผัสกับสารคัดหลั่งของผู้หญิงที่ติดกับผิวถุงยางด้านนอก พอทิ้งถุงยางเสร็จก็ไปล้างมือ โดยปกติเป็นคนชอบกัดเล็บ แต่ไม่แน่ใจว่า ณ ขณะนั้นจะมีแผลอะไรที่ซอกเล็บหรือเปล่าหลังจากผ่านไปได้สองเดือน พอถึงเดือนกันยายน ผมมีอาการป่วย มีอาการไอ ระคายเคืองคอ ถูกวินิจฉัยว่าเป็นไซนัสอักเสบเรื้อรัง หลังจากนั้นไม่นานมีอาการลำไส้อักเสบ ท้องร่วงเฉียบพลันถ่ายเป็นน้ำ สิบรอบขึ้นต่อวัน น้ำหนักลดลงอย่างรวดเร็ว และมีไข้ขึ้นประมาณ 38 และมีตุ่มแดงๆขึ้นที่หน้าอก ผมไม่แน่ใจว่ามันคือตุ่มสิว หรือยุงกัด หรือตุ่มอะไรเพราะอากาศค่อนข้างร้อนแต่อาการที่ว่ามาทั้งหมดนั้นผมหายหมดแล้ว เหลือก็แต่เพียงอาการไอ ระคายเคืองคอ และตุ่มเม็ดแดงๆที่ขึ้นที่ตัวนิดหน่อยผมแค่สงสัยว่าอาการที่ว่ามาทั้งหมดนั้นมันสามารถเป็น ระยะแยกของเชื้อ HIV ที่จะเป็นช่วงนึงแล้วหายไปได้หรือไม่ เพราะค่อนข้างคิดมากครับ และอาการของวัณโรคปอดที่เป็นอาการเริ่มต้นของเชื้อเอดส์เป็นอย่างไร เพราะผมยังมีการไออยู่ กลัวเป็นจริงๆขอบครับ
สวัสดีค่ะ โรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีวิตในที่สุดการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศจากเหตุการณ์ดังกล่าวมา หากใส่ถุงยางอนามัยตลอดการมีเพศสัมพันธ์ มีโอกาสรับเชื้อได้น้อยมากระยะของโรค hiv มีดังนี้1.ระยะเฉียบพลัน คือระยะที่รับเชื้อมาในช่วง 2-4 อาทิตย์แรก อาจมีอาการผื่นแดงขึ้นตามตัว ไข้ต่ำๆ ปวดเมื่อย เจ็บคอ ถ่ายเหลว อ่อนเพลีย ต่อมน้ำเหลืองโต2.ระยะฟักตัวของเชื้อ เชื้อจะอยู่นิ่งๆในร่างกายไม่แสดงอาการ ระยะนี้อาจกินเวลา 2-10 ปีขึ้นกับบุคคล3.ระยะเอดส์ คือระยะที่ภูมิคุ้มกันตกจนมีการติดเชื้อฉวยโอกาส เช่นเชื้อราในปอดในสมอง วัณโรคปอด ปอดติดเชื้อบ่อยๆแต่อย่างไรก็ตาม อาการต่างๆดังกล่าว ไม่ได้ใช้เพื่อยืนยันการวินิจฉัยโรค hiv หากมีความเสี่ยงมาและยังไม่สบายใจว่าอาการที่เกิดขึ้นเกี่ยวข้องกับการติดเชื้อ hiv หรือไม่ ควรไปตรวจเลือดเพื่อยืนยัน โดยหากผ่านมาเกิน 3 เดือนแล้ว ผลเลือดที่ได้จะค่อนข้างแน่นอนว่าเป็นหรือไม่เป็นค่ะ